Παναθηναϊκός (ράγκμπι)

Το τμήμα Ράγκμπι Γιούνιον του Παναθηναϊκού Α.Ο. συστάθηκε το 2013. Η ομάδα διεξάγει τους εντός έδρας αγώνες της στο Γήπεδο Απόστολος Νικολαΐδης.

Ιστορία 
Το Μάρτιο του 1930 ο σύλλογος «Οδυσσέας» που είχε συγκροτηθεί από Άγγλους πάροικους υπήρξε ο πρώτος σύλλογος που εισήγαγε το άθλημα του ράγκπι στην Ελλάδα. Τα μέλη του Οδυσσέα ζήτησαν από τον Παναθηναϊκό να παραχωρήσει στο σύλλογο τους το γήπεδο της Λεωφόρου Αλεξάνδρας για να γίνουν αγώνες παρουσίασης του ράγκμπι. Ο Παναθηναϊκός στάθηκε αρωγός στην πρώτη επίσημη εμφάνιση του αθλήματος η οποία περιελάμβανε αναμετρήσεις μεταξύ των αθλητών του Οδυσσέα καθώς την εποχή εκείνη δεν υπήρχαν ούτε ανταγωνίστριες ομάδες ώστε να διεξαγχθεί πρωτάθλημα.

Στις 8 Μαρτίου του 1962 το γήπεδο του Παναθηναϊκού στη Λεωφόρο φιλοξένησε για 2η φορά αναμετρήσεις του ράγκμπι. Δύο ομάδες του βρετανικού στόλου έδωσαν αγώνα επίδειξης του αθλήματος. Την αναμέτρηση ακολούθησαν αγώνες του Παναθηναϊκού απέναντι στο βρετανικό στόλο στο ποδόσφαιρο και στην πυγμαχία.

Το Νοέμβριο του 2013 ο Παναθηναϊκός με πρωτοβουλία του προέδρου του Ηλία Μιχαλαριά ανακοίνωσε τη δημιουργία τμήματος ράγκμπι. Ο πρώτος αγώνας της ομάδας διεξήχθη στις 9 Νοεμβρίου του 2013 με αντίπαλο την Σπρίνγκμποκς Αττικής (Αttica Springboks RFC) (ήττα με 16–7). Ο Παναθηναϊκός κατέλαβε τη δεύτερη θέση στο τουρνουά για την προώθηση του ράγκμπι (Unity Cup) στο οποίο συμμετείχε, κάθως ηττήθηκε στον τελικό με 17–32 από την Άττικα. Η ομάδα ολοκλήρωσε τη διοργάνωση με 11 νίκες και 3 ήττες (όλες από την Άττικα). Το 2015 έφτασε πάλι στον τελικό όπου ηττήθηκε και πάλι από την Άττικα με 8–21.
Το 2017 κατέκτησε το Aegean 7's Cup και την ίδια χρονιά το τουρνουά 7΄s Αιόλου Πατρών. Το 2020 κατέκτησε το επίσημο τουρνουά, που διοργάνωσε η ΟΧΕ στην Πάτρα.

Ομάδα γυναικών 
Το 2014 ο Παναθηναϊκός δημιούργησε και γυναικεία ομάδα, η οποία αγωνίστηκε για πρώτη φορά στο φιλικό αγώνα κόντρα στον Αίολο Πάτρας στις 7 Ιουνίου, όπου κι επικράτησε με 30–0. Το 2017 κατέκτησε το τουρνουά η Σπρίνγκμποκς Αττικής (Αttica Springboks RFC). Το 2019 κατέκτησε το τουρνουά "Leoforos Rugby Sevens Tournament". Το 2020 κατέκτησε το επίσημο τουρνουά, που διοργάνωσε η ΟΧΕ στην Πάτρα, ενώ το 2021 κατέκτησε το τουρνουά Σοφικού.

Ρόστερ ανδρών

Επιτελείο

Διακρίσεις 
Ράγκμπι Ανδρών

Επίσημοι τίτλοι

 1 Τουρνουά ΟΧΕ: 2020

Ανεπίσημοι τίτλοι

 1 Τουρνουά 7's Αιόλου Πατρών: 2017
 1 Aegean 7's Rugby Cup: 2017

Ράγκμπι Γυναικών

Επίσημοι τίτλοι

 1 Τουρνουά ΟΧΕ: 2020

Ανεπίσημοι τίτλοι

 1 Τουρνουά Attica Springboks: 2017
 1 Τουρνουά Leoforos: 2019
 1 Τουρνουά Σοφικού: 2021

Παραπομπές

Εξωτερικοί σύνδεσμοι 
Επίσημη ιστοσελίδα
Επίσημη ιστοσελίδα του τμήματος στο facebook

Ρ
Ελληνικοί σύλλογοι ράγκμπι γιούνιον